אתר דגלי העולם

דגלי העולם (באנגלית: Flags of the World) הוא אתר אינטרנט  המכיל מידע על דגלים. באתר מידע על למעלה מ-84,000 דגלים, כאשר מספר אתרי מראה  מכילים מידע על כ-29,000 דגלים. האתר הוא אתר האינטרנט המוביל והמקיף ביותר בתחום הווקסילולוגיה - מדע חקר הדגלים, ונחשב, על אף היותו אתר חובבים, לאחד האתרים המדויקים ביותר במידע המצוי בו.

מטרתו הרשמית של האתר היא לקדם את הווקסילולוגיה (מדע חקר הדגלים) בכל העולם וליצור גוף המכיל את כל הידע על דגלים ושימושיהם - שיהיה מדויק ונגיש לכל.

היסטוריה
שמאל|ממוזער|250px|קצב גידול האתר
האתר הוקם לראשונה על ידי ג'וזפה בוטאזיני (Giuseppe Bottasini) מאיטליה בספטמבר 1993. על מנת להרחיב את האתר ייסד בוטאזיני רשימת תפוצה באמצעות דואר אלקטרוני, וחברי רשימת התפוצה יוצרים קהילה בתורם (בדומה לקהילת האינטרנט ויקיפדיה).  רשימת התפוצה החלה כקבוצה קטנה בת 12 משתתפים בספטמבר 1993. במהרה הצטרפו לרשימה וקסולוגים רבים מכל רחבי העולם, ומספר חודשים מאוחר יותר מנו משתתפי קבוצות הדיון כ- 150 איש. באותה עת הייתה רשת האינטרנט לא מפותחת, לא היו באתר תמונות, והתמונות הועברו לחברי רשימת התפוצה ב-PostScript. ב-24 ביולי 1997 קבוצת הדיון קיבלה חסות רשמית של אוניברסיטת ברקלי בקליפורניה ונוהלה על ידי ג'וש פרולינגר (Josh Fruhlinger). באפריל 2000, בשל מתקפת דואר זבל, הועברה קבוצת הדיון ל-eGroups, ובהמשך, כאשר eGroups נרכשה על ידי Yahoo ושמה שונה ל־Yahoo! Groups, עברה קבוצת הדיון לאתר זה. 

עמודי האתר מעודכנים על ידי צוות עורכים הפועלים בהתנדבות ובלא תשלום מתוך המידע המוצג על ידי חברי רשימת התפוצה בפורומים השונים.

צוות ייחודי זה הפך, בשל היקף הידע הרחב שצבר, לחבר שווה זכויות בהתאחדות הבינלאומית של האגודות הווקסילולוגיות וקולו באיגוד זה שקול לאגודות וקסילולוגיות מסורתיות.

קבוצת הדיון פעילה ביותר, ומספר ההודעות הנשלחות לחברי הקבוצה עולה משנה לשנה:

 שנה  מספר הודעות 1996  6166 (מרץ עד דצמבר) 1997  14506 1998  18010 1999  20374 2000  15744 2001  21027 2002  16645 

דגל האתר
שמאל|ממוזער|דגל האתר|150px
דגל האתר נבחר בהצבעה בין חברי קבוצות הדיון ב-8 במרץ 1996 והוא נועד להוות סמל לכל דגלי העולם - כל אחד מהכוכבים מסמל את אחת היבשות בדומה לדגל האולימפי.

קצב גידול האתר

 שנה  מספר ערכים  מספר תמונות  תמונות בעמוד  קצב גידול שנתי  גידול מאז 1996  1996  674  710  1.05    1997  1,100  1,400  1.27  81%  1 1998  1,900  3,600  1.89  120%  3 1999  2,400 5,000 2.08  35%  4 2000  8,200  14,900  1.81  212%  17 2001  11,400  20,700 1.81  39%  23 2002  16,600  29,400 1.77  43%  33 2003  19,000 36,000 1.89  20%  40 2004  23,000 43,000 1.87  20%  48 2005  29,000 54,000 1.86  26%  60 2006  31,000 58,000 1.87  7%  64 2007  34,000 64,000 1.88  10%  71 2008  38,000 70,000 1.84  10%  78 2010 45,000 85,000  1.9  8%  94 2011 49,000 90,000  1.8  7%  100 2012 52,000 97,000  1.9  7%  108 2013 53,000 102,000  1.9  4%  112

אופן פעולת האתר
המידע באתר נאסף על ידי קבוצת תורמים מאתר יאהו! הכוללת 800 חברים. האתר מנוהל על ידי צוות עורכים הפועלים בהתנדבות והוא מתעדכן מדי שבוע.

אתרי המראה מתעדכנים בקצב איטי יותר, ולעיתים אינם מדויקים.

ראו גם
גלריית דגלי מדינות העולם

קישורים חיצוניים


 אתר דגלי העולם
 אתרי מראה: , , ,

קטגוריה:אתרים מבוססי תוכן משתמש
קטגוריה:וקסילולוגיה
קטגוריה:אתרי אינטרנט שהושקו ב-1993